**ÜÜRILEPING nr 3-6/424**

**Kaitseliit**, registrikood 74000725, asukoht Toompea 8, 10130 Tallinn (edaspidi nimetatud Üürileandja), Harju maleva malevapealik kolonelleitnant Arbo Probal isikus, kes tegutseb Kaitseliidu keskjuhatuse 28.01.2021 otsusega nr K-0-1/21/2261PR kinnitatud „Kaitseliidu hanke- ja lepingute sõlmimise kord“, Kaitseliidu keskjuhatuse 13.05.2021 otsusega nr K-0.1-/21/10111PR kinnitatud „Kaitseliidu vara kasutamise korra“ punktis 2.9.1. antud volituse ja Kaitseliidu Harju maleva 20.03.2024. a juhatuse otsuse nr 4 alusel

ja

**Siseministeeriumi infotehnoloogia- ja arenduskeskus**, registrikoodiga 70008440, asukohaga Mäealuse 2/2, Tallinn 12618, mida esindab põhimääruse alusel peadirektori asetäitja äriteenuste valdkonnas Marti Lung (edaspidi üürnik).

keda nimetatakse edaspidi pool või koos pooled , sõlmisid koostöökokkuleppe (edaspidi leping) alljärgnevas:

1. **LEPINGU OBJEKT**
	1. Üürileandja võimaldab üürnikul kasutada A-hoone (asukohaga Männiku tee 121, Tallinn) katusel asuvat antenniraami ning katusealust serveriruumi (edaspidi üüripind) Päästeameti ohuteavituse sireenide ning nende juhtseadmete paigaldamiseks lepingus toodud tingimustel ja tähtaja jooksul.
	2. Üüriobjekti seisund fikseeritakse ning antakse üürnikule üle üleandmise-vastuvõtmise aktiga. Üleandmise-vastuvõtmise akti allkirjastamise õigus on muuhulgas kontaktisikutel.
2. **ÜÜRILEANDJA ÕIGUSED JA KOHUSTUSED**
	1. Üürileandja tagab üürnikule juurdepääsu üüripinnale üürniku eelneva taotluse alusel. Üürileandja poolsed kontaktisikud on:
		1. Kaitseliidu Harju maleva julgeolekuohvitser – n-ltn Kaspar Jürisson, 5197 4563
		2. Kaitseliidu Harju maleva sideallohvitser – v-vbl Art Pajusoon, 5363 2374
		3. Kaitseliidu Küberkaitseüksuse sidespetsialist – Timo Truumaa, 502 1147
	2. Üürileandja kohustub esimesel võimalusel teavitama üürniku oma kontaktisiku muutumisest.
	3. Üürileandjal on õigus leping erakorraliselt üles öelda juhul, kui üürnik kasutab üüripinda vastuolus käesolevale lepingule või tahtlikult halvendab üüripinna seisundit ning üürnik ei ole rikkumist lõpetanud 30 päeva jooksul alates üürileandja vastavasisulise kirjaliku nõude kättesaamist;
	4. Üürileandja reorganiseerimisel või üüripinna võõrandamisel lähevad üürileandja õigused ja kohustused muutumatult üle tema õigusjärglas(t)ele või üüripinna igakordsele omanikule ning selle kohta uut lepingut ei sõlmita.
	5. Üürileandjal on õigus üüripinna müügiks, millest Üürileandja kohustub üürnikku teavitama enne kinnisasja võõrandamist. Uus omanik omandab kõik üürileandja õigused ja kohutused vastavalt käesolevale lepingule ning sellekohase märke teeb üürileandja vastavasse ostu-müügi lepingusse.
	6. Üürileandja teavitab kõiki üüripinnale minevaid ja sellele ligipääsu omavaid isikuid ohuteavitusesireenide olemasolust.
	7. Üürnik kohustub teavitama Üürileandjat mõistliku aja ette planeeritud ohuteavitussireenide käivitamisest.
	8. Üürileandja kohustub mitte lubama üüripinnale ja ohuteavituse sireenide juhtkilbi juurde kõrvalisi isikuid.
	9. Üürileandja kohustub koheselt teavitama üürnikku ebaseaduslikust ja põhjendamatust ligipääsukatsest üürniku seadmetele.
3. **ÜÜRNIKU ÕIGUSED JA KOHUSTUSED**
	1. Üürnikul on õigus saada üüripind oma kasutusse vastavalt lepingule. Üürnik on kohustatud hoidma üüripinna korras.
	2. Üürnik tagab paigaldatud seadmete tehnilise korrashoiu.
	3. Üürnikul on õigus kasutada üüripinda sihtotstarbeliselt ohusteavitussireenide opereerimiseks ning vajadusel testimiseks.
	4. Üürnikul ei ole õigust anda üüripinda või selle osa allüürile ilma üürileandja sellekohase kirjaliku nõusolekuta.
	5. Üürnikul on õigus teha üüripinnale parendusi, ümberehitusi ja muid töid üürileandja eelneval kirjalikul nõusolekul.
	6. Lepingu tähtaja möödumisel, juhul kui üürnik on lepingu tingimusi täpselt täitnud, on üürnikul teiste isikute ees lepingu uuendamise eesõigus.
	7. Üürnikul on õigus üüripinna õiguslikule kaitsele samadel alustel, kui omanikul omandi suhtes. Üürnikul on õigus välja nõuda üüripind ja oma seadmed mistahes ebaseaduslikust valdusest, samuti takistuste kõrvaldamist üüripinnal ja seadmete kasutamisel ning tekitatud kahjude hüvitamist.
	8. Lepingu lõppemisel/lõpetamisel on üürnikul õigus ja kohustus 2 (kahe) kuu jooksul tema poolt paigaldatud seadmed ja kandekonstruktsioonid demonteerida ja ära viia.
	9. Üürnikul on õigus paigaldada üüripinnale ohuteavituse sireenid koos konstruktsioonide ja sideantennidega.
	10. Üürnikul on õigus kinnitada sireenide konstruktsioonid üüripinnale, tagades vajadusel täielikult katuse soojustuse ja hüdroisolatsiooni.
	11. Üürnikul on õigus ühendada sireenid ja nende konstruktsioonid üüripinna piksekaitsekontuuri, nende puudumisel elektri maanduskilpi või mujale vastavalt kehtivatele nõuetele.
	12. Üürnikul on õigus puurida katusekonstruktsiooni või muud läbiviigud kaablitele, tagades täielikult hüdroisolatsiooni.
	13. Üürnikul on õigus paigaldada üüripinnale viivate uste/luukide juurde hoiatussildid võimaliku valju heli kohta koos vastavate kontaktandmetega.
	14. Üürnikul on õigus vedada sireenide juhtkilbi juurde sidekaabel alates sideoperaatori liitumispunktist.
	15. Üürnikul on õigus kasutada paigaldus- ja hooldustöödeks alltöövõtjaid, teavitades ligipääsuõigust omavatest isikutest eelnevalt üürileandjat.
4. **TASU JA MAKSETINGIMUSED**
	1. Üürnik tasub üürileandjale üüriobjekti kasutamise eest üüri 120 eurot (käibemaksuta) kuus, mis sisaldab kõiki kõrvalkulusid, sh. elektrit. Üürnik tasub üüri ühe korraga aasta eest ette.
	2. Üüritasu arvestus algab üleandmise-vastuvõtmise akti allkirjastamisest.
	3. Üürileandja esitab üürnikule arve peale üleandmise-vastuvõtmise akti allkirjastamist ning peale seda iga aasta jaanuari kuu jooksul. Arved saadetakse üürnikule e-arvete teenusepakkuja infosüsteemi kaudu. Üürileandja esitab üürnikule e-arveid, mis vastavad Eesti e-arve standardile. E-arves peab lisaks standardis nimetatud andmetele olema toodud täiendavalt ka üürniku kontaktisiku eesnimi ja perekonnanimi.
	4. Arve tasumise tähtaeg on 21 (kakskümmend üks) kalendripäeva arve saamisest arvates.
5. **VASTUTUS**
	1. Üürnik vastutab üksnes tahtlikult või raske hooletuse tõttu üürileandjale või kolmandatele isikutele tekitatud otsese varalise kahju eest. Üürnik ei vastuta muude üürileandjale või kolmandatele isikutele tekkida võivate kahjude eest ega ole muuhulgas kohustatud hüvitama saamata jäänud tulu, katkenud äritegevusega seotud kulu või kasumi vähenemist, äriühingu osa või aktsia või ettevõtte väärtuse vähenemist või muid sarnaseid kahjusid.
	2. Kui poole kohustuste täitmise teeb osaliselt või täielikult võimatuks vääramatu jõud, milleks on asjaolu, mida pool ei saa mõjutada, siis mõjutatud pool ei vastuta kohustuse täitmata jätmise eest, kuni selline asjaolu kohustuste täitmist takistab.
6. **LEPINGU TÄHTAEG, MUUTMINE JA PIKENEMINE**
	1. Leping on sõlmitud tähtajaga viis (5) aastat.
	2. Leping kehtib alates poolte poolt allakirjutamise kuupäevast.
	3. Mõlemal poolel on õigus sõltumata põhjusest üldkorras leping ennetähtaegselt lõpetada teatades sellest teisele poolele ette vähemalt kuus (6) kuud.
	4. Lepingu tingimusi võib muuta vaid poolte vastastikusel kirjalikul kokkuleppel, mis vormistatakse käesoleva lepingu lisana. Pool teatab soovist lepingut muuta teisele poolele ette vähemalt 30 kalendripäeva.
	5. Kui üürileandja või üürnik ei ole hiljemalt kuus (6) kuud enne lepingu tähtaja saabumist teatanud kirjalikult teisele poolele soovist leping lõpetada või uuendada, loetakse leping automaatselt pikendatuks ühe aasta võrra. Leping võib automaatselt pikeneda korduvalt.
	6. Kui lepingu üks või mitu sätet muutuvad mis tahes määral kehtetuks, ebaseaduslikuks või kohaldamatuks, ei mõjuta see mingil viisil lepingu kehtivust, seaduslikkust või kohaldatavust juhul, kui leping saab kehtida ilma kehtetu(te) sätteta (säteteta).
7. **TEABE VAHETAMINE**
	1. Kontaktisikud:
		1. üürileandja kontaktisik on: Peeter Kõiv, e-post: peeter.koiv@kaitseliit.ee, tel 7179752.
		2. üürniku kontaktisik on: Vilmar Schiff, e-post sireenid@smit.ee
	2. Lepingust tulenevad ja/või lepinguga seonduvad teated ja muud tahteavaldused tuleb teha vähemalt kirjalikult.
	3. Pooled kohustuvad teist poolt teavitama kõikidest asjaoludest, mis võivad mõjutada või takistada lepingus sätestatud kohustuste täitmist või õiguste realiseerimist.
	4. Poolte lepingu lõpetamise avaldused, samuti poole nõue teisele poolele, mis esitatakse tulenevalt lepingu rikkumisest peavad olema edastatud vähemalt elektronposti teel digitaalselt allkirjastatuna.
	5. Informatiivset teadet võib anda ka telefoni, e-kirja teel või ka suuliselt.
	6. Kõigist muudatustest lepingus nimetatud andmetes teatatakse teisele poolele kahe tööpäeva jooksul muudatuste tegemisest arvates.
8. **VAIDLUSTE LAHENDAMINE**
	1. Võimalikke lepingust tulenevaid vaidlusi püüavad lepingu pooled lahendada kohtuväliselt läbirääkimiste teel. Kokkuleppe mittesaavutamisel lahendatakse vaidlused Harju maakohtus.

*Allkirjastatud digitaalselt*